ריקי לי ג'ונס

ריקי לי ג'ונס (באנגלית: Rickie Lee Jones; נולדה ב-8 בנובמבר 1954) היא זמרת-יוצרת, מוזיקאית וסופרת אמריקאית. פעילה בתחומי הפולק והפולק רוק, הג'אז, הרוק והבלוז. בעלת שני פרסי גראמי (פרס תגלית השנה ב-1980 וב-1990 עבור ביצוע הג'אז הווקלי הטוב ביותר). בסקר שערך ערוץ VH1 בשנת 1999 נבחרה למקום ה-30 ברשימת מאה הנשים החשובות ברוק.

 שנים ראשונות 
ריקי לי ג'ונס נולדה בשיקגו. בהיותה בת חמש עברה משפחתה לאריזונה ובגיל עשר עברה לאולימפיה, וושינגטון, שם עזב האב את משפחתו. בגיל 17 נרשמה ג'ונס לקולג' בטקומה ובגיל 18 עברה לבדה לווניס, שם למדה אנתרופולוגיה ומוזיקה.

במשך כחמש שנים הופיעה במועדונים קטנים, שרה חומרים שכתבה לבדה או עם בן זוגה באותה עת, מרק ווהן (שירם המשותף, "Weasel and the White Boys Cool" שולב באלבום הבכורה של ג'ונס). ב-1978 הכירה את טום וייטס במועדון הטרובדור והשניים הפכו לבני זוג לחיים וליצירה.

 ראשית הקריירה 1979–1982 
במרץ 1979 ראה אור אלבום הבכורה שלה, "Rickie Lee Jones", בחברת וורנר ברד'רס. האלבום, בסגנון פולק רוק, הגיע למקום השלישי במצעד האלבומים בילבורד 200, וכלל את השיר "Chuck E.'s in Love", שהגיע למקום הרביעי במצעד הסינגלים בילבורד הוט 100 והפך ללהיטה הגדול ביותר. שירים נוספים בתקליט זכו לפופולריות, בהם "Coolsville", "Last Chance Texaco" ו-"Young Blood".

חודש לאחר צאת האלבום הופיעה ג'ונס, שהייתה אז בלתי מוכרת כלל לציבור, בתוכנית "סאטרדיי נייט לייב" ובמסגרת מסע ההופעות הראשון שלה הופיעה בקרנגי הול ועל כריכת מגזין רולינג סטון. בטקס פרסי גראמי הייתה מועמדת לשיר הטוב ביותר (עבור "Chuck E.'s in Love") ולהופעה הנשית הטובה ביותר (עבור "Last Chance Texaco") וזכתה בפרס תגלית השנה.

ב-1980, בעקבות פרידתה מווייטס, כתבה ג'ונס את אלבומה השני, "Pirates", שראה אור ביולי 1981. האלבום זכה לשבחי הביקורת והקהל, והגיע למקום השלישי במצעד האלבומים בילבורד 200. הוא זכה לדירוג של חמישה כוכבים במגזין רולינג סטון, וטיים מגזין נקב בו כתקליט הטוב ביותר לשנת 1982.

 המשך הקריירה 
250px|ממוזער|שמאל|ריקי לי ג'ונס בירושלים, 2016
ב-1983 עברה ג'ונס לפריז והחלה לפתח כיוונים אחרים ביצירתה, כגון ג'אז ואוונגרד.

בספטמבר 1984 ראה אור אלבומה השלישי, "The Magazine" בעל הסאונד הג'אזי, שסימן שינוי כיוון מתדמית זמרת הפופ לתדמית מתוחכמת יותר, העסוקה בחיפוש וגיבוש דרך אמנותית.

באותה תקופה החלה התמכרותה להרואין וקוקאין.

ב-1987 ערכה סיבוב הופעות ג'אזי בנורווגיה ובישראל ולאחריו שבה לקליפורניה. ב-1988 נישאה לפסקל נבט מאייר וילדה את בתה שרלוט.

ב-1989 ראה אור תקליטה "Flying Cowboys" בחברת גפן רקורדס. הניו יורק טיימס מנה את התקליט, אותו כינה "שרוי בחלומות של מיתולוגיה אישית", בין עשרת התקליטים הטובים ביותר לשנת 1989. השיר הפותח את התקליט, "The horses", אותו חיברה עם בעלה, שולב בפסקול הסרט "ג'רי מגווייר".

הדואט שלה עם Dr. John בגרסת כיסוי לסטנדרט "Makin' Whoopee", ששולב באלבומו של Dr. John "In a Sentimental Mood", זיכה אותה בפרס גראמי שני עבור ביצוע הג'אז הווקלי הטוב ביותר ל-1990.

בספטמבר 1991 ראה אור אלבומה "Pop Pop", שכלל גרסאות כיסוי לשירים במגוון סגנונות משירי טין פאן אלי ועד ג'ימי הנדריקס. האלבום הגיע למקום השמיני במצעד Contemporary Jazz של בילבורד. תקליטה הבא, והאחרון שהקליטה עבור גפן רקורדס היה "Traffic from Paradise" שראה אור ב-1993 וכלל חומר מקורי, פרט לביצוע של "Rebel Rebel" מאת דייוויד בואי.

בספטמבר 1995 ראה אור תקליטה "Naked Songs" שכלל גרסאות "אנפלגד" (כלומר בליווי אקוסטי בלבד, ללא ליווי כלים חשמליים או אלקטרוניים) לשירים מכל הקריירה שלה וגרסת כיסוי לסטנדרט "עלי שלכת".

ב-1997 התנסתה בהפקת תקליט מוזיקה אלקטרונית וטריפ הופ בשם "GHoSTYhead". בשנת 2000 הוציאה תקליט נוסף של גרסאות כיסוי, "It's Like This", שכלל שירים מאת הביטלס, מרווין גיי, ורנון דיוק, ג'ורג' גרשווין, הוגי קרמייקל, ליאונרד ברנשטיין ואחרים. האלבום זיכה את ג'ונס במועמדות לפרס גראמי עבור אלבום פופ מסורתי.

ב-2003 הוציאה את תקליטה "The Evening of My Best Day" בחברת הפקה עצמאית. התקליט כלל חומר מקורי בסגנונות רבים כגון ג'אז, גוספל, פולק קלטי, רית'ם אנד בלוז ורוק, בתזמור עשיר. בעקבות התקליט יצאה ג'ונס למסע הופעות ארוך ומוצלח.

ב-2005 ראתה אור אנתולוגיה (אוסף) בת שלושה דיסקים בשם "Duchess of Coolsville: An Anthology", שכללה את מיטב שיריה המוקלטים, קטעים מהופעות חיות וגרסאות ביתיות לשירים. את האנתולוגיה ליוותה חוברת מהודרת ובה מאמרים מאת טורי איימוס, רנדי ניומן, קווינסי ג'ונס ואחרים.

ב-2007 הוציאה יחד עם חבר ילדותה, לי קנטלון, את התקליט "The Sermon on Exposition Boulevard" שכלל שירים המבוססים על מילים מדרשות ישו ועיבודים של קטעים מן הברית החדשה לשפה עדכנית מאת קנטלון.

בנובמבר 2009 ראה אור תקליטה "Balm in Gilead" שכלל חומר מגוון ואירח אמנים אורחים רבים.

בספטמבר 2012 ראה אור תקליטה השלישי הכולל גרסאות כיסוי בלבד, בהן משל מיק ג'אגר, ניל יאנג, רובי רוברטסון, ואן מוריסון ועוד.

ביוני 2015, לאחר שעזבה את לוס אנג'לס ועברה להתגורר בניו אורלינס, ראה אור תקליטה "The Other Side of Desire". התקליט הופק באמצעות מימון המונים.

בקיץ 2010 הופיעה במסגרת פסטיבל ג'אז בים האדום באילת. בדצמבר 2016 הופיעה בפסטיבל הג'אז בירושלים עם מבחר משיריה שעובדו במיוחד על ידי תומר בר ובליווי אנסמבל הצוללת הצהובה עם תומר בר, יוראי אורון, עופרי נחמיה ויעל שפירא.

דיסקוגרפיה
אלבומי אולפן
 שנה פרטי אלבום מקום במצעדים הסמכות(מכירות) AU US USJazz USFolk UK 1979 Rickie Lee Jones  השקה: 28 בפברואר 1979
 חברת תקליטים: האחים וורנר 1 3 — — 18US: פלטינה
UK: כסף 1981 Pirates  השקה: 15 ביולי 1981
 חברת תקליטים: האחים וורנר — 5 — — 37UK: כסף
US: זהב 1983 Girl at Her Volcano (EP)  השקה: 1983
 חברת תקליטים: האחים וורנר — 39 36 — 51 1984 The Magazine  השקה: 12 בספטמבר 1984
 חברת תקליטים: האחים וורנר — 44 20 — 40 1989 Flying Cowboys  השקה: 26 בספטמבר 1989
 חברת תקליטים: Geffen — 39 — — 50US: זהב 1991 Pop Pop  השקה: 24 בספטמבר 1991
 חברת תקליטים: Geffen — 121 8  — — 1993 Traffic from Paradise  השקה: 14 בספטמבר 1993
 חברת תקליטים: Geffen — 111 — — — 1995 Naked Songs: Live and Acoustic  השקה: 19 בספטמבר 1995
 חברת תקליטים: Reprise — 121 — — — 1997 Ghostyhead  השקה: 17 ביוני 1997
 חברת תקליטים: Reprise — 159 — — — 2000 It's Like This  השקה: 12 בספטמבר 2000
 חברת תקליטים: Artemis Records — 148 — — 185 2001 Live at Red Rocks  השקה: 4 בדצמבר 2001
 חברת תקליטים: Artemis — — — — — 2003 The Evening of My Best Day  השקה: 7 באוקטובר 2003
 חברת תקליטים: V2 — 189 — — — US: 12,000 2007 The Sermon on Exposition Boulevard  השקה: 6 בפברואר 2007
 חברת תקליטים: New West — 158 — — — 2009 Balm in Gilead  השקה: 3 בנובמבר 2009
 חברת תקליטים: Fantasy — — — 7 — 2012 The Devil You Know  השקה: 18 בספטמבר 2012
 חברת תקליטים: Fantasy — 190 — — — 2015 The Other Side of Desire  השקה: 23 ביוני 2015
 חברת תקליטים: The Other Side of Desire Records — 164 — — — "—" האלבום לא הגיע למצעד זה

אלבומי אוסף
 שנה פרטי אלבום 2005 Duchess of Coolsville: An Anthology  השקה: 28 ביוני 2005
 חברת תקליטים: WSM/Rhino 2010 Original Album Series  השקה: 1 במרץ 2010
 חברת תקליטים: Warner Bros. / Rhino UK

סינגלים
 שנה שםמקום במצעדים אלבום US USAlt USRock <small>UK 1979 "Chuck E.'s In Love"4 — —18 Rickie Lee Jones "Young Blood"40 — — — 1981 "A Lucky Guy"64 — — — Pirates "Pirates (So Long Lonely Avenue)" — —40 — "Woody and Dutch on the Slow Train to Peking" — —31 — 1984 "The Real End"82 — — — The Magazine 1989 "Satellites" —23 — — Flying Cowboys2003"Second Chance" — — — —The Evening Of My Best Day 2009 "Old Enough" — — — — Balm in Gilead 2015 "Jimmy Choos" — — — — The Other Side of Desire

 פרסים ומועמדויות 
שנהארגוןקטגוריהפרויקטתוצאהמקור2024פרס גראמיאלבום הפופ העממי הטוב ביותרPieces of Treasure

 קישורים חיצוניים 




 דף עובדות, באתר Rock on the Net

הערות שוליים

*
קטגוריה:זמרות ג'אז אמריקאיות
קטגוריה:זמרות-יוצרות אמריקאיות
קטגוריה:זמרות פולק אמריקאיות
קטגוריה:זמרי פולק רוק
קטגוריה:זמרות בלוז
קטגוריה:אמניות וורנר רקורדס
קטגוריה:אמניות גפן רקורדס
קטגוריה:זוכות פרס גראמי
קטגוריה:אמריקאיות שנולדו ב-1954
קטגוריה:אמריקאים שנולדו ב-1954